section_heading: Životopis
paragraph_text: U Komiži, na otoku Visu proveo je djetinjstvo i završio osnovnu školu, u Splitu gimnaziju. U Zagrebu, na Pravnom fakultetu Sveučilišta u Zagrebu diplomirao je pravne znanosti 1958. godine. Od 1960. do umirovljenja 1993. bio je pravni savjetnik u "Drvnom kombinatu" (od 1960. do 1970.) i "Jadrankamenu" (od 1970. do 1993.) u Splitu. Predavao je kolegij religije svijeta na Katoličkom bogoslovnom fakultetu u Splitu (nekadašnja Teologija) i kolegije sociologije religije i religije svijeta na Visokoj teološko-katehetskoj školi u Zadru. Bio je supokretač triju časopisa: "Crkve u svijetu" 1966. u Splitu te "Mirotvornoga izazova" 1991. i "Nove prisutnosti" 2003. u Zagrebu, aktivan sudionik brojnih znanstvenih skupova u zemlji i inozemstvu, delegat BKJ-a na Biskupskoj sinodi u Rimu 1985., vanjski suradnik Instituta društvenih znanosti "Ivo Pilar" u Zagrebu, Franjevačkoga instituta za kulturu mira u Splitu i Ekumenskoga instituta "Centro Aletti" u Rimu. Od 2003. bio je na čelu Katoličkoga akademskoga kruga (KRAK) kao njegov predsjednik. Sveučilište u Splitu dodijelilo mu je 2003. godine počasni doktorat.http://www.ktabkbih.net/info.asp?id=37657 Preuzeto 14. travnja 2019.<ref>Marasović, Špiro, Životopis dr. Željka Mardešića, u: Dijalogom do mira - Zbornik radova u čast prof. Željka Mardešića, Split: Franjevački institut za kulturu mira, 2004.